
సుప్రసిద్ధ రచయిత డా. కేశవరెడ్డి రచించగా, పొట్టి శ్రీరాములు తెలుగు విశ్వవిద్యాలయం ఉత్తమ నవలగా ఎంపికచేసిన ‘అతడు అడవిని జయించాడు’ వెండితెరపై ఆవిష్కృతం కాబోతోంది. 1984లో ప్రచురితమైన ఈ నవలను విశిష్ట రచనగా సాహితీలోకం కీర్తించింది. ఈ నవల ప్రపంచవ్యాప్త నిర్మాణ హక్కుల్ని డి.ఎస్.ఎన్. ఫిలిమ్స్ సొంతం చేసుకుంది. ఇంటర్నేషనల్ ఫిల్మ్ మేకర్గా పలు డాక్యుమెంటరీలను రూపొందించిన దూలం సత్యనారాయణ ఈ చిత్రానికి దర్శకత్వం వహించనున్నారు. ‘‘అంతర్జాతీయ స్థాయి సినిమాగా రూపొందే సత్తా ఈ నవలకు ఉంది. భారీ బడ్జెట్, అత్యాధుకిన టెక్నాలజీతో ఆస్కార్, కాన్స్, లోకర్నో, బెర్లిన్, టోరంటో, బుసాన్ వంటి అంతర్జాతీయ సినిమా వేదికలపై పోటీ పడేలా నిర్మాణం ఉంటుంది. ఇప్పటికే హాలీవుడ్ సాంకేతిక నిపుణులతో చర్చలు జరుపుతున్నాం’’ అని సత్యనారాయణ తెలిపారు. ఇటీవలే ఆయన తెలంగాణా టూరిజం ఫిల్మ్కు పోర్చుగల్లో అంతర్జాతీయ అవార్డును సాధించారు.

suprasiddha rachayita daa. kesavareddy rachinchagaa, potti sriraamulu telugu vishwavidyaalayam uttama navalagaa empikachesina ‘atadu adavini jayinchaadu’ venditerapai aavishkrutam kabotondi. 1984loo prachuritamaina ee navalanu visishta rachanaga saahitiilokam keertinchindi. ee navala prapanchavyaapta nirmaana hakkulni di.es.en. fillims sontam chesukundi. international fillm mekarga palu daakyumentariilanu roopondinchina dhoolam satyanarayana ee chitraaniki darsakatvam vahinchanunnaaru. ‘‘antarjaatiiya sthaayi sinimaga rooponde satta ee navalaku undi. bhari budget, atyaadhukina technologytho ascar, cons, lokarno, berlin, toranto, busan vanti antarjaatiiya sinima vedikalapai poty padela nirmaanam untundi. ippatike halivud saanketika nipunulatho charchalu jaruputunnam’’ ani satyanarayana telipaaru. itivale aayana telamgaanaa toorism filmku porchugallo antarjaatiiya avaardunu saadhinchaaru.